text: Opdatering: Vej ikke længere spærret
  22 marts 2018 kl. 15.36
  Torsdag eftermiddag er to biler kørt sammen på Koldingvej, der var spærret i et par timer. Den er nu igen farbar. 
  Tre personer er torsdag eftermiddag involveret i et uheld på Koldingvej mellem Store Andst og Lunderskov. 
  Vejen har de sidste par timer været spærret, men er nu igen farbar efter oprydningsarbejdet. 
  Syd- og Sønderjyllands Politi ved ikke på nuværende tidspunkt, hvad der er årsagen til uheldet. 
  De involverede er en dreng fra 2009, der kørte med en mand på omkring 70 år. De er begge blevet kørt til Kolding Sygehus. 
  Føreren bag den anden bil er en person sidst i 30'erne, der blev kørt til Sydvestjysk Sygehus. 
  Syd- og Sønderjyllands Politi oplyser, at de involverede slipper uden varige mén. 
  De pårørende er underrettet. 
  Klik og se mere tv på localeyes.dk.
  
  Færdselsuheld på Koldingvej i krydset v. Rolykkevej, 6600 Vejen. Der er nu ryddet op og vejen er igen farbar. Umiddelbart slipper alle implicerede uden varige men./Vagtchefen. #politidk
  
  Koldingvej spærret i begge retninger ml. Store Andst og Lunderskov efter færdselsuheld. Flere tilskadekomne, men umiddelbart ikke alvorligt. Tidshorisont ukendt. #politidk
  
  